open-index/open-wikipedia-markdown huggingface dataset:
విన్నర్ (2017 సినిమా)

**విన్నర్** 2017 లో విడుదలైన తెలుగు చలనచిత్రం. నల్లమలుపు బుజ్జి, ఠాగూర్ మధు సంయుక్తంగా శ్రీ లక్ష్మీ నర్సింహా ప్రొడక్షన్స్ & లియో ప్రొడక్షన్స్ పతాకాలపై నిర్మించారు. గోపీచంద్ మలినేని దర్శకత్వం అందించాడు. సాయి ధరమ్ తేజ్, రకుల్ ప్రీత్ సింగ్, జగపతి బాబు, ప్రియదర్శి పుల్లికొండ, ముకేష్ రిషి తదితరులు నటించిన ఈ చిత్రానికి ఎస్.ఎస్. తమన్ సంగీతం అందించాడు.

ఉత్తమ సందేశాత్మక చిత్రం , నంది పురస్కారం

## కథ
సిద్ధార్థ్ (సాయిధరమ్ తేజ్) తండ్రి అంటే అసహ్యంతో చిన్నతనంలో ఇంటి నుంచి వెళ్లిపోతాడు. పెరిగి పెద్దయ్యాక ఒక న్యూస్ పేపర్లో క్రియేటివ్ హెడ్ గా పనిచేస్తుంటాడు. ఓ పార్టీలో సితార (రకుల్ ప్రీత్)ను చూసి ప్రేమలో పడతాడు. పెద్ద అథ్లెట్ కావాలని కలలు కంటున్న సితార.. సిద్ధార్థ్ అల్లరి కారణంగా తన కెరీర్ ను పక్కనబెట్టి హార్స్ రేసర్ అయిన ఆది (అనూప్ సింగ్)ను పెళ్లి చేసుకోవాల్సిన పరిస్థితి తలెత్తుతుంది. ఆ పెళ్లిని తప్పించుకునేందుకు సితార చెప్పిన అబద్ధం సిద్ధార్థ్ .. ఆదితో గుర్రపు పందెంలో పోటీ పడాల్సి వస్తుంది. అసలు గుర్రపు పందాలంటేనే పడని సిద్ధార్థ్.. సితార కోసం ఎలా కష్టపడ్డాడు.. తన స్థానంలో తన తండ్రికి కొడుగ్గా చలామణి అవుతున్న ఆది మీద ఎలా గెలిచి తన తండ్రికి దగ్గరయ్యాడు అన్నది మిగతాకథ.

## తారాగణం
**ప్రధాన తారాగణం**
* సాయి ధరమ్ తేజ్ (సిద్ధార్థ్ /సిద్దూ రెడ్డి)
* రకుల్ ప్రీత్ సింగ్ (సితార)
* జగపతి బాబు (మహేంద్ర రెడ్డి)
*థాకూర్ అనూప్ సింగ్

**సహాయక తారాగణం**

* ఠాకూర్ అనూప్ సింగ్ ఆది
* ఆదర్శ్ బాలకృష్ణ
* అపూర్వ శ్రీనివాసన్
* ప్రియదర్శి పుల్లికొండ
* ముఖేష్ రిషి (ధర్మేంద్ర రెడ్డి)
* ఆలీ (హార్స్మాన్ బాబు / పీటర్ హెన్స్)
* వెన్నెల కిషోర్ (పద్మ)
* పృథ్వీరాజ్ (సింగం సుజాత)
* రఘు బాబు (ధర్మేంద్ర రెడ్డి పి.ఎ.)
* సురేష్ (రాజీవ్ రెడ్డి)
* కారుమంచి రఘు
* కవిత
* ముక్తార్ ఖాన్ (కె.ఆర్.)
* శేఖర్
* సూర్య
* శివనారాయణ
* బిత్తిరి సత్తి (బిత్తిరి సత్తి)
* రణం వేణు (కానిస్టేబుల్‌)
* దువ్వాసి మోహన్ (కానిస్టేబుల్‌)
* కల్యాణి (లక్ష్మి, మహేంద్ర రెడ్డి మొదటి భార్య)
* సోనియా అగర్వాల్ (మహేంద్ర రెడ్డి భార్య)
* ప్రియా (రాజీవ్ రెడ్డి భార్య)
* హరితేజా హరితేజా
* అనసూయ భరధ్వాజ్ (అనసూయ, ప్రత్యేక గీతం)
* మౌర్యానీ (లౌష్మి,మహేంద్ర రెడ్డి కుమార్తె)
* మాస్టర్ చరిత్ (యంగ్ సిద్దు)

## పాటలు
ఈ చిత్రానికి ఎస్.ఎస్. తమన్ సంగీతాన్ని అందించాడు. ఆదిత్య మ్యుజిక్ ద్వారా విడుదల చేశారు.

## మూలాలు

## ఇతర లంకెలు
* 

వర్గం:2017 తెలుగు సినిమాలు
వర్గం:ఆలీ నటించిన సినిమాలు
వర్గం:రఘుబాబు నటించిన సినిమాలు
వర్గం:జగపతి బాబు నటించిన సినిమాలు
జవాన్ (2017 సినిమా)

**జవాన్** 2017లో విడుదలైన తెలుగు చలనచిత్రం.  అరుణాచల్ క్రియేషన్స్ పతాకంపై కృష్ణ నిర్మించాడు. సాయి ధరమ్ తేజ్, మెహ్రీన్ పిర్జాదా, సుబ్బరాజు నటించిన ఈ చిత్రానికి బి.వి.ఎస్ రవి దర్శకత్వం అందించాడు.

## కథ

జై(సాయిధ‌ర‌మ్ తేజ్‌), కేశ‌వ్‌(ప్ర‌సన్న‌) భిన్న వ్యక్తిత్వాలున్నవారు. ఈ మ‌న‌స‌త్త్వాల‌తో చిన్న‌ప్పుడే విడిపోతారు. జై దేశ‌భ‌క్తితో పెరిగి పెద్ద‌వుతాడు. కేశ‌వ హింసా ప్ర‌వృత్తితో పెరిగి తీవ్ర‌వాద సంస్థ‌ల‌తో ప‌రిచ‌యాలు పెంచుకుంటాడు. ఈ క్ర‌మంలో దేశ ర‌క్ష‌ణ‌లో కీల‌క పాత్ర పోషించే సంస్థ డి.ఆర్‌.డి.ఒ .. అక్టోప‌స్ అనే మిసైల్‌ను, దానికి సంబంధించిన ఫార్ములాను త‌యారు చేస్తుంది. దాన్ని కొట్టేయాల‌ని కేశ‌వ అండ్ గ్యాంగ్ ప్ర‌య‌త్నాలు ప్రారంభిస్తుంది. అదే స‌మయంలో డి.ఆర్‌.డి.ఒ సంస్థ‌లో ఉద్యోగం సంపాదించుకోవాల‌నుకునే జైకి కోట‌శ్రీనివాస‌రావు వ‌ల్ల సంస్థ‌లో ఏదో జ‌రుగుతుంద‌ని తెలుస్తుంది. దాంతో రంగంలోకి దిగి త‌న తెలివి తేట‌ల‌తో కేశ‌వ అండ్ గ్యాంగ్‌కు చెక్ చెప్పే ప్ర‌య‌త్నం చేస్తాడు. దాంతో కేశ‌వ అండ్ గ్యాంగ్ జై స‌హా అత‌ని కుటుంబాన్ని టార్గెట్ చేస్తుంది. అప్పుడు జై ఏం చేస్తాడు? త‌న కుటుంబాన్ని, దేశాన్ని ఎలా కాపాడుకుంటాడనేది కథ......

## తారాగణం

* సాయి ధరమ్ తేజ్ (జై)
* మెహ్రీన్ పిర్జాదా (భార్గవి)
* ప్రసన్న (కేశవ)
* సుబ్బరాజు (ఇక్బాల్)
* ఈశ్వరి రావు (జై తల్లి)
* జయప్రకాష్ (జై తండ్రి)
* కోట శ్రీనివాసరావు (జై మామ)
* సూర్య (రాఘవరం, కేశవ తండ్రి)
* నాగేంద్ర బాబు (పోలీసు కమిషనర్‌)
* అనీష్ కురువిల్లా (డిఆర్డివో శాస్త్రవేత్త)
* సత్యం రాజేష్ (జై స్నేహితుడు)
* రాజ్ మదిరాజు (భార్గవి తండ్రి)
* కారుణ్య చౌదరి (జై సోదరి)
* శశిధర్ (జై సోదరుడు)
*  రేవతి (జై మరదలు)

## సాంకేతిక వర్గం

*దర్శకత్వం: బి.వి.ఎస్ రవి
*నిర్మాత: కృష్ణ, దిల్ రాజు
*రచన: బి.వి.ఎస్ రవి కళ్యాణ్ వర్మ దండు, సాయి కృష్ణ. వంశి బాలపనూరి
*సంగీతం: ఎస్.ఎస్. తమన్
*ఛాయాగ్రహణం: కే.వి. గుహన్
*కూర్పు: ఎస్.ఆర్ శేఖర్

## పాటలు

ఈ చిత్రానికి ఎస్.ఎస్. తమన్ సంగీతాన్ని అందించాడు. పాటలని మ్యాంగో మ్యుజిక్ ద్వారా విడుదల చేశారు.

## మూలాలు

## ఇతర లంకెలు
* 

వర్గం:2017 తెలుగు సినిమాలు
వర్గం:కోట శ్రీనివాసరావు నటించిన సినిమాలు
వర్గం:దిల్ రాజు నిర్మించిన సినిమాలు
గోరుమర జాతీయ ఉద్యానవనం

**గోరుమర జాతీయ ఉద్యానవనం** పశ్చిమ బెంగాల్ రాష్ట్రంలోని జల్పాయిగురు జిల్లాలోని మల్బజార్ నగరానికి సమీపంలో ఉంది. ప్రధానంగా ఖడ్గమృగాలకు ఇది నెలవు. 2009 సంవత్సరానికి ఈ పార్కు, సంరక్షిత స్థాలాల్లో అతుత్తమమైనదిగా, భారత ప్రభుత్వ పర్యావరణ, అటవీ మంత్రిత్వ శాఖచే గుర్తింపు పొందింది. 

**ముర్తీ నది, రైదాక్ నదుల వరద మైదానాల్లో ఈ పార్కు ఉంది. పార్కు గుండా ప్రవహించే ప్రధానమైన నది జైధాకా. ఇది [[బ్రహ్మపుత్రా నది]]కి ఉపనది. ఈ పార్కు జల్దాపారా జాతీయ వనానికి, చప్రమరి వన్యప్రాణి సంరక్షణ కేంద్రానికీ చాలా దగ్గరలో ఉంది.** ఈ జాతీయ వనం 79.99 చ.కి.మీ. లలో విస్తరించి ఉంది.

మొదట 1949 లో ఈ ఉద్యానవనం వన్య ప్రాణుల సంరక్షణ కేంద్రంగా ఉండేది కానీ1994 లో ఈ సంరక్షణ కేంద్రాన్ని జాతీయ ఉద్యనవనంగా మార్చారు.

## శీతోష్ణస్థితి
నవంబరు ఫిబ్రవరిల మధ్య ఈ వనంలో ఉష్ణోగ్రత 10 నుండి 21 oC ఉంటుంది. మార్చి ఏప్రిల్ లలో 24-27 oC మధ్య, మే అక్టోబరుల మధ్య 27-37 oC వరకూ ఉంటుంది. సగటు వర్షపాతం 382 సెం.మీ.

## సంరక్షణ స్థితి
ఖద్గమృగాల సంరక్షణ ఈ జాతీయ వనం ప్రధాన ఉద్దేశం. అయితే, వేటాడే పెద్ద జంతువులు లేనందున శాకాహార జంతువుల జనాభా బాగా పెరిగిపోయి జీవ సంతులనం దెబ్బతింది. ఖడ్గమృగాల ఆడ మగల నిష్పత్తి 3:1 గా ఉండాల్సింది పోయి 1:1 గా మారింది. మగ ఖడ్గమృగాలు పెరిగిపోయి, వాటి మధ్య యుద్ధాలకు మరణాలకూ దారితీసింది. గౌర్‌ల సంఖ్య కూడా పెరిగిపోయి, పచ్చిక మేయడం ఎక్కువైపోయింది.

1970 1980 ల్లో జంతువుల వేట ఎక్కువగా ఉండేది. ఇప్పుడు ఇది బాగా తగ్గిపోయి, గోరుమర అత్యంత సురక్షితంగా మారింది. అయితే వనం చుట్టుపట్ల రైలు ప్రమాదాల వలన జంతువులు మరణించడం జరిగేది. 2006 మేలో ఒకే రోజున మూడు వేరువేరు ప్రమాదాల్లో మూడు ఏనుగులు మరణించాయి. వనం అధికారులు, రైల్వేలతో కలిసి దీని నివారణకు చర్యలు తీసుకున్నారు http://www.telegraphindia.com/1061105/asp/bengal/story_6961715.asp

## మూలాలు
రాహుల్ సిప్లిగంజ్

**రాహుల్ సిప్లిగంజ్** తెలంగాణ రాష్ట్రానికి చెందిన తెలుగు సినిమా పాటల, జానపద పాటల గాయకుడు, రచయిత. తెలంగాణ యాసలో మగజాతి అనే జానపద పాటతో  యూట్యూబ్ లో ప్రాచూర్యం పొందిన రాహుల్, 2009లో వచ్చిన జోష్ సినిమాలోని *కాలేజ్ బుల్లోడ* పాటతో సినిమారంగంలోకి ప్రవేశించాడు.

రాహుల్ సిప్లిగంజ్, కాల భైరవ కలిసి పాడిన ఆర్ఆర్ఆర్ సినిమాలోని 'నాటు నాటు’ పాట, 2023 మార్చ్ 13న ఉత్తమ ఒరిజినల్ సాంగ్ విభాగంలో ఆస్కార్ అవార్డు గెలుచుకుంది. 

రాహుల్ సిప్లిగంజ్‌కు 2025 బోనాల పండగ సందర్భంగా తెలంగాణ ప్రభుత్వం కోటి రూపాయల నగదు పురస్కారాన్ని ప్రకటించింది.

## జననం
రాహుల్ 1989, ఆగస్టు 22న హైదరాబాదులోని ధూల్ పేటలో జన్మించాడు. లయోల హైస్కూల్ లో ఉన్నత విద్యను, నారాయణ జూనియర్ కళాశాలలో ఇంటర్, డిగ్రీ విద్యను పూర్తిచేశాడు.
## నిశ్చితార్ధం
రాహుల్ సిప్లిగంజ్ నిశ్చితార్థం హైదరాబాద్‌లోని ఐటీసీ కోహినూర్ హోటల్‌లో ఆగస్టు 17న హరిణి రెడ్డితో జరిగింది.

## వృత్తి జీవితం
చిన్నపప్నటినుండి పాటలపై ఉన్న ఇష్టంతో సొంతంగా సాధన చేసేవాడు. వంటగదిలోని వస్తువులతో సంగీతం వాయిస్తూ పాటలు పాడడం గమనించిన రాహుల్ తండ్రి, పండిత్ విఠల్ రావు దగ్గరికి పంపించి సంగీతం నేర్పించాడు. సొంతంగా పాటల వీడియోలను రూపొందించి యూట్యూబ్ లో పెట్టేవాడు. వాటిని మంచి స్పందన వచ్చింది.

### మ్యూజిక్ వీడియోలు

* హేయ్ పిల్లా (2013)
* ఎందుకో (2015)
* ఏం మాయలో (2015)
* మంగమ్మ (2015)
* మైసమ్మ (2015)
* ఏనది (2015)
* మాక్కికిరికిరీ (2016)
* పూర్ బాయ్ (2016)
* మగజాతి
* పొయినవా (2016)
* దావత్ (2017)
* గల్లీకా గణేష్ (2017)
* దుమారే (2017)
* జై బోలో ఎల్లమ్మ తల్లికి (2017)

## సినిమారంగం
రాహుల్ 20 సంవత్సరాల వయసులో 2009లో జోష్ చిత్రం తొలిసారిగా పాడాడు. ఆ తరువాత *దమ్ము* సినిమాలో *దమ్ము, వాస్తు బాగుందే*, *రచ్చ* సినిమాలో *సింగరేణి ఉంది*, *ఛల్ మోహన రంగా* సినిమాలో *పెద్దపులి* వంటి పాటలతో గుర్తింపు పొందాడు. 2018లో వచ్చిన రంగస్థలం సినిమాలో రాహుల్ పాడిన *రంగ రంగ రంగస్థలానా* పాటకు అత్యంత ప్రజాదరణ లభించింది. *కెమెరామెన్ గంగతో రాంబాబు* సినిమాలోని *ఏ మెలికెల్* పాటలో స్పానిష్ భాగాన్ని పాడాడు.

### చిత్రాలు

* జోష్ (2009)
* దమ్ము (2012)
* ఈగ (2012)
* రచ్చ (2012)
* కెమెరామెన్ గంగతో రాంబాబు (2012)
* సుడిగాడు (2012)
*  గాయకుడు (2015)
* లై (2017)
* గ్యాంగ్ (2018, అనువాద చిత్రం)
* చల్‌ మోహన రంగా (2018)
* ఆర్‌ఎక్స్‌ 100 (2018)
* నా పేరు సూర్య నా ఇల్లు ఇండియా (2018)
* రంగస్థలం (2018)
* హుషారు (2018)
* మహర్షి (2019)
* మల్లేశం (2019)
* ఇస్మార్ట్ శంకర్ (2019)
* రామ చక్కని సీత (2019)
* ప్రెషర్ కుక్కర్ (2020)
* చావు కబురు చల్లగా (2021)
*మిషన్ ఇంపాజిబుల్ (2022)
* రంగమర్తాండ (2023)
* సూర్యాపేట జంక్షన్ (2023) 
* వర్జిన్ బాయ్స్ (2025)
* సోలో బాయ్ (2025)

## టీవిరంగం
టెలివిజన్ రియాలిటీ కార్యక్రమమైన బిగ్ బాస్ తెలుగు సీజన్ 3 పోటీలో పాల్గొన్నాడు.

## మూలాలు

వర్గం:జీవిస్తున్న ప్రజలు
వర్గం:హైదరాబాదు జిల్లా గాయకులు
వర్గం:తెలుగు సినిమా గాయకులు
వర్గం:గాయకులు
వర్గం:1989 జననాలు
వర్గం:తెలంగాణ కళాకారులు
వర్గం:బిగ్ బాస్ (తెలుగు టీవీ సిరీస్) పోటీదారులు
బిగ్‌బాస్ (తెలుగు రియాలిటీ గేమ్)

**బిగ్ బాస్ తెలుగు** టెలివిజన్ రియాలిటీ కార్యక్రమం. భారత దేశం వ్యాప్తంగా వివిధ భాషలలో నిర్వహించబడుతున్న బిగ్ బాస్ (రియాలిటీ గేమ్) కు స్టార్ మా లో ప్రసారమవుతున్న తెలుగు మాతృక. 2017, జూలై 16 తేదీన ప్రారంభమై సెప్టెంబరు 24 తేదీనన ముగిసిన మొదటి సీజన్ ను జూనియర్ ఎన్. టి. ఆర్ నిర్వహించగా 2018, జూన్ 10 తేదీన ప్రారంభమై సెప్టెంబరు 30 తేదీనన ముగిసిన రెండవ సీజన్ ను నాని నిర్వహించాడు. 2019, జూలై 21న ప్రారంభమై 2019, నవంబరు 3న ముగిసిన మూడవ సీజన్ ను అక్కినేని నాగార్జున నిర్వహించాడు.  2020, సెప్టెంబరు 6వ తేదీన ప్రారంభమైన నాలుగవ సీజన్ అక్కినేని నాగార్జున వ్యాఖ్యాతగా నిర్వహించారు.ఈ సీజన్ డి‌సెంబర్ 20 వ తేదీ 2020న ముగి‌సింది. 

## ప్రారంభం
బిగ్ బాస్ తెలుగు అనేది హిందీ బిగ్ బాస్ ఆధారంగా రూపొందించబడిన రియాలిటీ కార్యక్రమం. ఇది జాన్ డి మోల్ రూపొందించిన డచ్ బిగ్ బ్రదర్ ఫార్మాట్ ఆధారంగా రూపొందించబడింది. వివిధ ప్రాంతాలకు చెందిన వారు ఇంటి సభ్యులు (పోటిదారులు) గా బిగ్ బాస్ నిర్మించిన ఇంట్లో కొద్ది రోజులు కలిసి ఉండాలి. ప్రతివారం, ఇంటి సభ్యులు తమ తోటి ఇంటి సభ్యులలో ఇద్దరిని నామినేట్ చేస్తారు, ఎక్కువ నామినేషన్లు పొందిన ఇంటి సభ్యులు ప్రేక్షకుల ఓట్లను పొందుతారు. తక్కువ ఓట్లు వచ్చిన ఇంటి సభ్యులు ఇంటినుండి వెళ్లిపోతారు. అలా ప్రతివారం ఒకరు వెళ్ళిపోతుంటారు. చివరికి మిగిలినవారు విజేతలవుతారు.

## నిబంధనలు
అన్ని నిబంధనలు ప్రేక్షకులకు స్పష్టంగా కనిపిస్తాయి. ఇంటి సభ్యులు తెలుగు లో మాత్రమే మాట్లాడాలి. ఎల్లప్పుడూ లాపెల్ ధరించాలి. బిగ్ బాస్ చేత తొలగించబడేంత వరకు ఇంటి ప్రాంగణంలోనే ఉండాలి. వారు నామినేషన్ ప్రక్రియ గురించి ఎవరితోనూ చర్చించకూడదు. బిగ్ బాస్ అనుమతి లేకుండా నిద్రించకూడదు.

## ఇల్లు
మొదటి సీజన్లోని ఇంటిని లోనావాలా వద్ద ఏర్పాటుచేయగా రెండవ, మూడవ సీజన్ల కోసం హైదరాబాదు లోని అన్నపూర్ణ స్టూడియోలో ఏర్పాటు చేశారు.

## ప్రసారం
బిగ్ బాస్ తెలుగు స్టార్ మా ఛానల్ లో ప్రసారం అవుతుంది, హాట్‌స్టార్‌లో కూడా చూడవచ్చు. ప్రతిరోజు వచ్చే ఎపిసోడ్లలో మునుపటి రోజు ఇంటిలో జరిగిన ప్రధాన సంఘటనలు ప్రసారం చేయబడుతాయి. ప్రతి శనివారం ప్రసారమయ్యే ఎపిసోడ్ లో ఇంటి నుండి బయటకు వచ్చిన పోటీదారుడికి వ్యాఖ్యాతతో ముఖాముఖి ఉంటుంది.

## సీజన్ వివరాలు

## పోటిదారుల వివరాలు

## ఇతర వివరాలు
# బిగ్ బాస్ తెలుగు సీజన్ 3లో 6వ వారం సమయంలో ప్రధాన వ్యాఖ్యాత అక్కినేని నాగార్జున తన 60వ పుట్టినరోజు వేడుకల సందర్భంగా స్పెయిన్ కు వెళ్ళిన కారణంగా, ఆ వారం సినీనటి రమ్య కృష్ణ వ్యాఖ్యాతగా చేసింది.
# బిగ్ బాస్ తెలుగు సీజన్ 3లో 2019 దసరా సందర్భంగా నాగార్జున, బంగార్రాజు గెటప్ లో బిగ్ బాస్ హౌస్ లోకి వెళ్ళి, హౌస్ మేట్స్ తో ఫన్నీ టాస్క్ లు ఆడించాడు.

## బిగ్‌బాస్ సీజన్ '''7''' విజేత
ఉల్టా - పుల్టా అంటూ 2023 సెప్టెంబరు 3న ప్రారంభమై 105 రోజులు సాగిన **బిగ్‌బాస్ సీజన్ 7** విజేతగా పల్లవి ప్రశాంత్ గెలుపొందాడు.

## మూలాలు

## ఇతర లంకెలు
* అధికారిక జాలగూడు

వర్గం:టెలివిజన్ కార్యక్రమాలు
వర్గం:రియాలిటీ గేమ్స్
వర్గం:బిగ్‌బాస్
బి.శ్రీరాములు

**బీ.రాములు** కర్ణాటక రాష్ట్రానికి చెందిన రాజకీయ నాయకుడు. ఆయన ముఖ్యమంత్రి బసవరాజు బొమ్మై మంత్రివర్గంలో రవాణా, గిరిజన సంక్షేమ శాఖ మంత్రిగా పనిచేశాడు.

## జననం
బీ.రాములు 1971, ఆగస్టు 8వ తేదీన, బళ్ళారి జిల్లాలోని జోళదరాశి గ్రామంలో జన్మించాడు. బీ.తిమ్మప్ప, హొన్నూరమ్మల ఎనిమిది మంది సంతానంలో శ్రీ రాములు ఏడో కుమారుడు.

## రాజకీయ ప్రస్థానం
శ్రీరాములు తొలిసారి బళ్లారి నగరసభ ఎన్నికల్లో పోటీ చేసి 34వ వార్డులో విజయం సాధించాడు. ఆయన 1999లో బళ్లారి అసెంబ్లీ నియోజకవర్గం నుండి బిజెపి నుండి పోటీ చేసి ఓటమి పాలయ్యాడు. శ్రీరాములు 2005లో జరిగిన అసెంబ్లీ ఎన్నికల్లో బళ్లారి సామాన్య నియోజకవర్గం నుంచి బీజేపీ తరఫున పోటీచేసి తొలిసారిగా ఎమ్మెల్యేగా ఎన్నికై అసెంబ్లీలోకి అడుగు పెట్టాడు. ఆయన బీజేపీ-జేడీఎస్‌ సంకీర్ణ ప్రభుత్వంలో పర్యాటకశాఖ మంత్రిగా, 2008లో ముఖ్యమంత్రి బిఎస్.యడిఐరోపాప మంత్రిమండలిలో ఆరోగ్య మంత్రిగా విధులు నిర్వహించాడు. ఆయన పై అవినీతి ఆరోపణలు రావడంతో మంత్రి పదవికి & బిజెపికి రాజీనామా చేసి 2011లో జరిగిన ఉప ఎన్నికలో స్వతంత్ర అభ్యర్థిగా 46,760 ఓట్ల మెజారిటీతో గెలిచాడు.

ఆయన 2011లో బదవర శ్రమికర రైతరా కాంగ్రెస్ స్థాపించి 2013లో ఎన్నికల్లో పోటీ చేశాడు. శ్రీరాములు 2014లో భారతీయ జనతా పార్టీలో చేరి బీజేపీ నుంచి బళ్లారి నియోజకవర్గం ఎంపీగా గెలిచాడు. 2018లో అసెంబ్లీ ఎన్నికల్లో పోటీ చేసే ఉద్దేశంతో ఎంపీ స్థానానికి రాజీనామా చేసి 2018లో జరిగిన అసెంబ్లీ ఎన్నికల్లో మొళకాల్మూరు, బాదామిల నియోజకవర్గాల నుండి పోటీ చేసి మోళకాల్మూరు నుండి ఎమ్మెల్యేగా ఎన్నికై యడిఐరోపాప మంత్రిమండలిలో ఆరోగ్య & సాంఘిక సంక్షేమ శాఖ మంత్రిగా పనిచేశాడు.ఆయన 2021లో బ‌స‌వ‌రాజు బొమ్మై మంత్రిమండలిలో రవాణా, గిరిజన సంక్షేమ శాఖ మంత్రిగా పనిచేశాడు. ఆయన 2023లో జరిగిన ఎన్నికల్లో బీజేపీ అభ్యర్థిగా పోటీ చేసి కాంగ్రెస్ అభ్యర్థి  చేతిలో ఓడిపోయాడు.

## మూలాలు

## బయటి లింకులు
*B. Sriramulu - Health and Family Welfare Department excluding Medical Education  at the Karnataka Legislative Assembly

వర్గం:రాజకీయ నాయకులు
వర్గం:కర్ణాటక రాజకీయ నాయకులు
వర్గం:1971 జననాలు
బాబు బాగా బిజి

**బాబు బాగా బిజి** 2017 లో విడుదలైన తెలుగు చలనచిత్రం. ఈ చిత్రం హిందీలో విడుదలైన శృంగారభరితమైన హాస్యచిత్రం **హంటర్** కి రిమేక్. నవీన్ మేడారం దర్శకత్వం వహించిన ఈ చిత్రాన్ని, అభిషేక్ పిక్చర్స్ పతాకంపై తెరకెక్కించారు. శ్రీనివాస్ అవసరాల, మిస్తీ చక్రవర్తి, శ్రీముఖి, తేజస్వి మదివాడ, సుప్రియ ప్రధానపాత్రలలో నటించారు.

## తారాగణం
* శ్రీనివాస్ అవసరాల (మాధవ్ / మ్యాడీ)
* మిస్తీ చక్రవర్తి (రాధ)
* తేజస్వి మదివాడ (పారు మీనన్‌)
* సుప్రియ ఐసోలా  (చంద్రిక)
* శ్రీముఖి
* ఆదర్శ్ బాలకృష్ణ

## పాటలు

సునీల్ కశ్యప్ ఈ చిత్రానికి సంగీతాన్ని అందించాడు. ఈ3 టాకీస్ ద్వారా సంగీతాన్ని విడుదల చేశారు.

## మూలాలు

## బాహ్యపు లంకెలు
* 

వర్గం:2017 తెలుగు సినిమాలు
వర్గం:తేజస్వి మదివాడ నటించిన సినిమాలు
స్థూపం

thumb|స్థూపాకారంగా ఉన్న ఖాళీ డబ్బా|216x216px
స్థూపం అనగా గణితంలో వచ్చే స్తంబం వంటి ఆకారం. ఇది త్రిమితీయ ఘనాకారం. ఇది పైన, క్రింది భాగాలు వృత్తాకార తలాలు  గల డబ్బా వంటి నిర్మాణం. ఒక చతురస్రం భుజాన్ని, దీర్ఘచతురస్ర పొడవు లేదా వెడల్పులను అక్షంగా తీసుకొని వృత్తాకారంగా చుట్టడం వల్ల స్థూపాకారం తయారుచేయవచ్చు. ఈ స్థూపాలను స్తంబాలని కూడా వ్యవహరిస్తారు. మనం రేఖాఖండాలు గీయడానికి ఉపయోగించే రూళ్ల కర్ర కూడా స్థూపాకారంగానే ఉంటుంది. నిత్య జీవితంలో స్తంబాలు అనేక రకాల త్రిమితీయ ఆకారాలలో ఉన్నప్పటికీ గణిత శాస్త్రంలో మాత్రం పై నుండి క్రింది వరకు ఒకే చుట్టుకొలత గల సమవృత్తాకార స్థూపంగానే పరిగణించాలి.

### ఘనపరిమాణం
ఒక వృత్తాకార భూమి గల స్థూపం  భూవ్యాసార్థం , స్థూపం ఎత్తు  అయిన దాని ఘనపరిమాణం:

: .

ఈ సూత్రం లంబంగా ఉండే స్థూపాలకు వర్తిస్తుంది. 

ఈ సూత్రాన్ని కావలెరి సూత్రం ద్వారా కూడా ఉత్పాదించవచ్చు. 

సాధారణంగా అదే నియమం ప్రకారం ఒక స్థూపం ఘనపరిమాణం దాని భూవైశాల్యం, ఎత్తుల లబ్దానికి సమానంగా ఉంటుంది. ఉదాహరణకు దీర్ఘ స్థూపం లోని భూమి దీర్ఘ వృత్తాకారంలో ఉన్నందున దాని యొక్క దీర్ఘాక్షం , హ్రస్వాక్షం , దాని ఎత్తు  అయిన దాని ఘనపరిమాణం  అవుతుంది. దానిలో  అనేది దీర్ఘ వృత్తాకార భూమి వైశాల్యం (= ).  సమ దీర్ఘ వృత్తాకార స్థూపం యొక్క ఈ ఫలితాన్ని సమాకలనం ద్వారా కూడా పొందవచ్చు. అందులో స్థూపం యొక్క అక్షాన్ని ధనాత్మక -అక్షంగానూ,  ను ప్రతీ దీర్ఘవృత్తాకార మధ్యచ్ఛేద వైశాల్యంగా తీసుకుంటారు. అపుడు:
thumb|A solid elliptic cylinder with the semi-axes  and  for the base ellipse and height

: V=\int_0^h A(x) dx = \int_0^h \pi ab dx = \pi ab \int_0^h dx = \pi abh.

స్థూపాకార అక్షాలను ఉపయోగిస్తే సమ వృత్తాకార స్థూపం యొక్క ఘనపరిమాణాన్ని సమాకలనం ద్వారా గణించవచ్చు. 

::: =\int_{0}^{h} \int_{0}^{2\pi} \int_{0}^{r} s \,\, ds \, d\phi \, dz
::: =\pi\,r^2\,h.

### ఉపరితల వైశాల్యం
ఒక సమ వృత్తాకార స్థూపంలో భూవ్యాసార్థం  , ఎత్తు  అయిన దాని ఉపరితల వైశాల్యం, అది నిలువుగా ఉన్నప్పుడు గల మూడు అంశాల మొత్తంగా చెప్పవచ్చు.ఆ మూడు అంశాలు:  

* పై భాగం వైశ్యాల్యం : 
* క్రింది భాగం వైశాల్యం: 
* వక్రతల వైశాల్యం: 

స్థూపం యొక్క పై, క్రింది భాగాల వైశాల్యాలు సమానం. దీనిని భూవైశాల్యం () అందురు. ప్రక్క తలం యొక్క వైశాల్యాన్ని వక్రతల వైశాల్యం  ( ) అందురు.

పైన, క్రింద తలాలు లేని స్థూపానికి వక్ర తలం మాత్రమే ఉంటుంది. అందువలన దాని ఉపరితల వైశాల్యం: 

: .

ఒక ఘన సమ వృత్తాకార స్థూపం ఉపరితల వైశాల్యం దాని మూడు అంశాల మొత్తంగా చెప్పవచ్చు: పైభాగం, క్రింది భాగం, ప్రక్క తలం. దాని ఉపరితల వైశాల్యం, 

: ,

అందులో  అనునది స్థూపం పైభాగం లేదా క్రింది భాగం యొక్క వ్యాసం. 


### సమ వృత్తాకార గుల్ల గోళం
thumb|174x174px|గుల్లగా ఉన్న  స్థూపంఒక సమవృత్తాకార గుల్ల స్థూపం, వేర్వేరు వ్యాసార్థాలు  ఏక కేంద్ర వృత్తాకార భూములు, ఒకే ఎత్తు గల రెండు స్థూపాల మధ్యలో గల త్రిమితీయ ప్రదేశం. అది ప్రక్క పటంలో చూడావచ్చు.

ఒక బోలు స్థూపం ఎత్తు , అంతర వ్యాసార్థం , బాహ్య వ్యాసార్థం  అయిన దాని ఘనపరిమాణం:

:  V = \pi ( R ^{2} - r ^{2} ) h = 2\pi \left ( \frac{R + r}{2} \right) h (R - r). .

ఈ విధంగా బోలు స్థూపం ఘనపరిమాణం 2(సరాసరి వ్యాసార్థం)(ఎత్తు)(మందం) కు సమానంగా ఉంటుంది. 

దాని ఉపరితల వైశాల్యం, దాని పైన, క్రింది తలాలతో ఈ క్రింది విధంగా ఉంటుంది. 

:  A = 2 \pi ( R + r ) h + 2 \pi ( R^2  - r^2  ). .

## మూలాలు

వర్గం:జ్యామితీయ ఆకృతులు
నందిని రాయ్

**నందిని రాయ్** (నీలం గౌహ్రానీ) తెలుగు చలనచిత్ర నటి, మోడల్. 2010లో మిస్ ఆంధ్రప్రదేశ్ విజేతగా నిలిచింది.

## జననం - విద్యాభ్యాసం
నందిని 1990, సెప్టెంబరు 18న హైదరాబాదులోని సింధీ కుటుంబంలో జన్మించింది. హైదరాబాదులోని సెయింట్ ఆల్బన్స్ హైస్కూల్ నుండి 2005లో గ్రాడ్యుయేషన్ పూర్తిచేసిన నందిని, లండన్‌లో ఫైనాన్స్ లో ఎం.బి.ఏ. డిగ్రీని పూర్తి చేసింది.

## మోడలింగ్
80కిపైగా జాతీయ, అంతర్జాతీయ బ్రాండ్లకు మోడల్‌గా నటించిన నందిని, అనేక అందాల పోటీలలో గెలిచింది. 2008లో మిస్ హైదరాబాద్ 2008, 2010లో మిస్ ఆంధ్రప్రదేశ్, 2009లో మిస్ పాంటలూన్స్ ఫ్రెష్ ఫేస్ ఆఫ్ ఆంధ్రప్రదేశ్, 2010లో మిస్ బ్యూటిఫుల్ ఐస్ ఆఫ్ ఆంధ్రప్రదేశ్ వంటి బహుమతులు అందుకుంది.

## సినీరంగ ప్రస్థానం
*ఫ్యామిలీ ప్యాక్* అనే హిందీ చిత్రంలో, *[[మాయ (సినిమా)|మాయ]]*, *మోసగాళ్ళకు మోసగాడు* అనే తెలుగు చిత్రాలలో నటించింది. 2012లో *లాగిన్* అనే బాలీవుడ్ చిత్రంలో కూడా కనిపించింది. ఎ. సాజీద్ దర్శకత్వం వహించిన *గుడ్‌బై డిసెంబర్* చిత్రంతో మలయాళంలోకి, 2014లో ఫ్యాషన్ డిజైనర్ పాత్రలో *ఖుషి ఖుషియాగి* చిత్రంతో కన్నడంలోకి, 2018లో *గ్రహణం* చిత్రంతో తమిళంలోకి ప్రవేశించింది. ప్రస్తుతం తెలుగులో *సుడిగాడు 2* సినిమాలో నటిస్తుంది.

### నటించిన చిత్రాలు

## టీవీరంగం
నాని హోస్ట్ చేసిన బిగ్ బాస్ తెలుగు రెండవ సీజన్ పోటీదారులలో ఒకరైన నందిని, 2018, ఆగస్టు 5న షో నుండి పంపించబడింది.

## మూలాలు

## ఇతర లంకెలు
* 

వర్గం:1990 జననాలు
వర్గం:హైదరాబాదు జిల్లా టెలివిజన్ నటులు
వర్గం:తెలుగు సినిమా నటీమణులు
వర్గం:మలయాళ సినిమా నటీమణులు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు
కేశవ (2017 సినిమా)

**కేశవ** 2017 లో విడుదలైన తెలుగు చలనచిత్రం. అభిషేక్ పిక్చర్స్ పతాకంపై అభిషేక్ నామ ఈ చిత్రాన్ని నిర్మించాడు. ఈ చిత్రానికి కథ, దర్శకత్వం సుధీర్ వర్మ అందించాడు.నిఖిల్ సిద్ధార్థ్, రీతు వర్మ ప్రధాన పాత్రలలో నటించారు. ఛాయాగ్రాహణం దివాకర్ మణి అందించగా, సన్నీ ఎమ్. ఆర్. సంగీతాన్ని సమకూర్చాడు. ఈ చిత్రం 2017 మే 19 న విడుదలయ్యింది.

## తారాగణం
* నిఖిల్ సిద్ధార్థ్ ( శ్రీ కేశవ్ శర్మ "కేశవ")
* రితు వర్మ (సత్యభామ)
* ఇషా కొప్పికర్ (షర్మిలా మిశ్ర)
* రావు రమేష్ (కృష్ణ మూర్తి)
* బ్రహ్మాజీ (భీమేశ్వర్)
* అజయ్ (నకుల్)
* రాజా రవీంద్ర
* వెన్నెల కిషోర్ (రంగ)
* ప్రియదర్శి పుల్లికొండ
* రవి ప్రకాష్ (సి.ఐ. రవి)
* సుదర్శన్
* మధునందన్
* సమీర్ (కేశవ తండ్రి)
* జీవా (పోలీస్ కమిషనర్‌)
* వేదుల పేరి రాజు (లెక్చరర్‌)

## పాటల జాబితా
* కాలభైరవ అష్టకం , హర్షగుడి, సత్య యామిని, శ్రీసౌమ్యా
* తెలుసా నీకు బహుశా , షల్మొలి ఖోల్గాడే , సన్నీ ఎం.ఆర్ 
*ఏడిస్తే రారే వారు, ఆర్జిత సింగ్
*పో పోరాడి , ఆర్జిత్ సింగ్
*కాలభైరవ అష్టకం ,(డీ క్రేడిటెడ్) , హర్షిక గుడి, సత్య యామిని, శ్రీ సౌమ్య.
*

## మూలాలు

వర్గం:2017 తెలుగు సినిమాలు
దర్రః జాతీయ ఉద్యానవనం

**దర్రః జాతీయ ఉద్యానవనం** రాజస్థాన్ రాష్ట్రంలోని కోటా నగరానికి సమీపంలో ఉంది.

## చరిత్ర
ఈ ఉద్యనవనాన్ని 2004 లో స్థాపించారు. ఇది 278 కిలోమీటర్ల విస్తీరణంలో విస్తరించి ఉంటుంది. ఇందులో ఏషియన్ సింహాల పునరుద్ధరణ కేంద్రం ఉంది. ఈ ఉద్యనవనాన్ని ఛాంబయ్ వన్యప్రాణుల సంరక్షణ కేంద్రం, జవహర్ లాల్ నెహ్రు సాగర్ వన్యప్రాణుల సంరక్షణ కేంద్రం, దర్రః వన్యప్రాణుల సంరక్షణ కేంద్రం కలిపి 2004 లో దర్రః జాతీయ ఉద్యానవనంగా ఏర్పరిచారు.

## మూలాలు
చిన్న ఉపగ్రహాల ప్రయోగ వాహనం

**చిన్న ఉపగ్రహాల ప్రయోగ వాహనం** (ఎస్‌ఎస్‌ఎల్‌వి) భారతీయ అంతరిక్ష పరిశోధనా సంస్థ (ఇస్రో) అభివృద్ధి చేస్తున్న కొత్త ప్రయోగ వాహనం. ఇది  భూ నిమ్న కక్ష్య లోకి 500 కిలోల పేలోడును లేదా సౌర సమన్వయ కక్ష్య లోకి 300 కిలోల పేలోడునూ మోసుకుపొఓగల సామర్థ్యం దీనికి ఉంటుంది.  చిన్న ఉపగ్రహాలను ప్రయోగించటానికి, వివిధ కక్ష్యల్లో ప్రతిక్షేపించడానికీ దీనికి స్మర్థ్యం ఉంటుంది.   2018 డిసెంబరు 21 న, తుంబాలోని విక్రమ్ సారాభాయ్ స్పేస్ సెంటర్ (వి.ఎస్.ఎస్.సి) వాహన రూపకల్పనను పూర్తి చేసింది. దీని తొలి ప్రయోగం సతీష్ ధావన్ అంతరిక్ష కేంద్రం నుండి జరుగుతుందని, అది 2019 డిసెంబరు లోపు ఉండదనీ వి.ఎస్.ఎస్.సి డైరెక్టర్ ఎస్.సోమనాథ్ చెప్పాడు.  

కార్యాచరణ దశలోకి ప్రవేశించిన తరువాత, వాహనం ఉత్పత్తి, ప్రయోగాలు న్యూ స్పేస్ ఇండియా లిమిటెడ్ (ఎన్ఎస్ఐఎల్) తో పాటు, కొన్ని భారతీయ సంస్థలతో కూడిన కన్సార్టియం చేస్తుందని, ఈ ప్రయోగాలు ప్రత్యామ్నాయ ప్రయోగ వేదిక నుండి చేస్తారనీ భావిస్తున్నారు.    

## వాహన వివరం
పిఎస్‌ఎల్‌వితో పోల్చితే భారీగా తక్కువ ధరలోను, అధిక ప్రయోగాల సంఖ్య తోనూ ఉపగ్రహాలను ప్రయోగించే లక్ష్యంతో ఎస్‌ఎస్‌ఎల్‌విని అభివృద్ధి చేసారు. ఎస్‌ఎస్‌ఎల్‌వి తయారీ వ్యయం ₹ 30 కోట్లవరకూ ఉండవచ్చు.  

స్వయం ప్రతిపత్త ప్రయోగాలపైన, సరళమైన లాజిస్టిక్స్ మీదా ప్రయోగాల సంఖ్య ఆధారపడి ఉంటుంది. ఒక పోలిక చూస్తే, ఒక్క పిఎస్‌ఎల్‌వి ప్రయోగంలో 600 మంది అధికారులు పాల్గొంటారు, అదే ఒక ఎస్‌ఎస్‌ఎల్‌వి ప్రయోగాన్ని ఆరుగురు వ్యక్తుల చిన్న బృందం చేసేస్తుంది. ఎస్‌ఎస్‌ఎల్‌వి ప్రయోగ సంసిద్ధత కాలం నెలలూ వారాలు కాకుండా కేవలం ఒక వారం లోపే ఉంటుందని అంచనా. ఎస్‌ఎస్‌ఎల్‌వి ని, పిఎస్‌ఎల్‌వి, జిఎస్‌ఎల్‌వి ల మాదిరిగా నిలువుగాను, ఎస్‌ఎల్‌వి, ఎఎస్‌ఎల్‌వి ల లాగా అడ్డంగానూ కూడా నిర్మాణం చెయ్యవచ్చు.  

వాహనం లోని మొదటి మూడు దశలు ఘన చోదకాన్ని ఉపయోగిస్తాయి. నాల్గవది ద్రవ ఇంధన దశ. ఇది వేగాన్ని అదుపు చేసే మాడ్యూల్. 

వాహన లక్షణాలు:   

* ఎత్తు: 34.0 మీటర్లు 
* వ్యాసం: 2.0 మీటర్లు 
* ద్రవ్యరాశి: 120 టన్నులు 

## తలపెట్టిన ప్రయోగాలు

## మూలాలు

వర్గం:ఇస్రో ప్రయోగించిన ఉపగ్రహవాహక నౌకలు
న్యూ స్పేస్ ఇండియా లిమిటెడ్

**న్యూ స్పేస్ ఇండియా లిమిటెడ్** (ఎన్‌ఎస్‌ఐఎల్) భారత ప్రభుత్వం స్థాపించిన కేంద్ర ప్రభుత్వ రంగ సంస్థ. దీన్ని 2019 మార్చి 6 న స్థాపించారు. భారత అంతరిక్ష విభాగం అధీనంలో ఈ సంస్థ ఉంటుంది. ఇస్రో, భారత అంతరిక్ష విభాగాల పరిశోధన ఫలాలను వ్యాపారాత్మకంగా వినియోగించుకునే ఉద్దేశంతో భారత ప్రభుత్వం ఈ సంస్థను స్థాపించింది. భారత అంతరిక్ష కార్యక్రమపు అవసరాలను తీర్చేందుకు, అంతర్జాతీయ అంతరిక్ష మార్కెట్లో వ్యాపారాన్ని అందిపుచ్చుకునేందుకూ ఈ సంస్థను ఏర్పాటు చేసారు. ఎన్‌ఎస్‌ఐఎల్ ఏర్పాటు అంతరిక్ష రంగంలోని భారతీయ పరిశ్రమలు ఎదగడానికి, పరిశ్రమలు తమ ఉత్పాదన సామర్థ్యాన్ని పెంచుకోవడానికీ దోహద పడుతుంది.

2019 జూలై 5 న లోక్‌సభలో చేసిన బడ్జెట్ ప్రసంగంలో భారత ఆర్థిక మంత్రి నిర్మలా సీతారామన్ ఈ సంస్థ ఏర్పాటును ప్రస్తావించింది. 

## ఉద్దేశాలు
కింది లక్ష్యాలను ఉద్దేశించి సంస్థను స్థాపించినట్లుగా భారత ప్రభుత్వం వెల్లడించింది.

# చిన్న ఉపగ్రహ సాంకేతికతను పరిశ్రమకు బదిలీ చెయ్యడం: అంతరిక్ష విభాగం/ఇస్రో ల నుండి సంస్థ లైసెన్సు పొంది, దాన్ని పరిశ్రమలకు బదిలీ చేస్తుంది.
# చిన్న ఉపగ్రహ ప్రయోగ వాహనం తయారీ, ప్రైవేటు రంగ సంస్థల భాగస్వామ్యంతో
# భారత ప్రైవేటు రంగ సంస్థలతో పిఎస్‌ఎల్‌వి ని తయారు చేయించడం
# అంతరిక్షానికి సంబంధించిన సేవలు, ఉత్పత్తుల తయారీ, మార్కెటింగు
# ఇస్రో, ఇతర అంతరిక్ష విభాగపు సంస్థలు అభివృద్ధి చేసిన సాంకేతికతను బదిలీ చెయ్యడం
# ఉప సాంకేతికతలు, ఉత్పత్తులు,సేవల మార్కెటింగు - భారత్‌లోను, బయటా
# భారత ప్రభుత్వం ఆదేశించే ఇతర విషయాలేమైనా

## మూలాలు


వర్గం:భారతీయ అంతరిక్ష సంస్థలు
ఇ.వి.వి. సినిమా

thumb|right|ఇ.వి.వి. సినిమా లోగో

**ఇ.వి.వి. సినిమా** తెలుగు సినిమా నిర్మాణ సంస్థ. దీనిని 2000లో దర్శక, నిర్మాత ఇ.వి.వి. సత్యనారాయణ స్థాపించాడు.

## నిర్మించిన సినిమాలు

## మూలాలు

## ఇతర లంకెలు
* 

వర్గం:సినీ నిర్మాణ సంస్థలు
వర్గం:2000 స్థాపితాలు
జలదపర జాతీయ ఉద్యానవనం

**జలదపర జాతీయ ఉద్యానవనం** పశ్చిమ బెంగాల్ రాష్ట్రంలోని అలిపుర్డుఆర్ జిల్లాలోని మాదరిహాట్ ప్రాంతంలో ఉంది..

## చరిత్ర
ఈ ఉద్యానవనం 1941లో స్థాపించారు. 1800 వ సంవత్సర కాలంలో ఈ ప్రాంతంలో మొదటగా తోటో, మాక్ గిరిజన జాతుల వారు నివసించేవారు. అప్పట్లో ఈ ప్రాంతాన్ని టోతోపార అని పిలిచేవారు.

## మరిన్ని విశేషాలు
1941 నుంచి ఈ ప్రాంతం వన్యప్రాణుల సంరక్షణ కేంద్రంగా ఉండేది. ఈ ప్రాంతం ఎక్కువగా ఖడ్గమృగాల సంరక్షణలో ఉంది . మే 2012 లో ఈ ప్రాంతాన్ని జాతీయ ఉద్యానవనంగా మార్చారు. 

## మూలాలు

వర్గం:పశ్చిమ బెంగాల్
భలే మంచి రోజు

**భలే మంచి రోజు** 2015లో విడుదలైన తెలుగు చలనచిత్రం. 70ఎంఎం ఎంటర్టైన్మెంట్స్ పతాకంపై విజయ్ కుమార్ రెడ్డి, శశిధర్ రెడ్డి నిర్మించారు. శ్రీరామ్ ఆదిత్య.టి ఈ చిత్రానికి దర్శకత్వం వహించాడు. సుధీర్ బాబు, వామికా గబ్బి, ధన్య బాలకృష్ణ, సాయికుమార్ తదితరులు నటించారు. శందత్ ఛాయాగ్రహణం అందించగా, సన్నీ ఎం.ఆర్. సంగీతం సమకూర్చాడు. ఈ చిత్రం 2015 డిసెంబర్ 25న విడుదలయ్యింది. ఆదిత్య మూవీస్ పతాకంపై హిందీలో డబ్ చేసి, **కసం ఊపర్వాలే కి** అనే పేరుతో విడుదలచేశారు.
## కథ
ప్రేమలో విఫలమైన రామ్ (సుధీర్ బాబు) తనను కాదని వేరే పెళ్లి చేసుకుంటున్న ప్రియురాలి మీద పగ తీర్చుకోవడానికి బయలుదేరతాడు. అదే సమయంలో శక్తి(సాయికుమార్‌)..సీత(వామిఖ)ను కిడ్నాప్‌ చేసి తీసుకొస్తుంటాడు. అనుకోకుండా రామ్‌ తన కారుతో.. శక్తి కారుని ఢీకొంటాడు. ఆ శక్తి బారి నుంచి సీత తప్పించుకుని పారిపోతుంది. ‘సీత తప్పించుకోవడానికి నువ్వే కారణం..అందుకే సీతను నువ్వే తీసుకురా లేదంటే నీ స్నేహితుడ్ని చంపేస్తా’అని బెదిరిస్తాడు శక్తి. దీంతో చేసేది లేక సీతని తీసుకొచ్చే బాధ్యత నెత్తి మీద వేసుకొంటాడు రామ్‌. ఈ జర్నీలో ఈశు, ఆల్బర్ట్ అనే కిడ్నాపర్లను కలుస్తాడు. వారితో కలిసి రామ్ ప్రయాణం ఎలా సాగింది. చివరకు రామ్, సీతను పట్టుకున్నాడా..? అన్నదే సినిమా మిగతా కథ.

## తారాగణం
* సుధీర్ బాబు (రామ్‌)
* వామికా గబ్బి (సీత)
* ధన్య బాలకృష్ణ (మాయ డిసౌజా)
* సాయి కుమార్ (శక్తి)
* పోసాని కృష్ణ మురళి (ఫాదర్ పాల్)
* పరుచూరి గోపాలకృష్ణ (మణిక్యం)
* విద్యులేఖ రామన్ (దీప్తి)
* చైతన్య కృష్ణ (సూర్యుడు)
* రాజ్య లక్ష్మి
* పృథ్వీరాజ్ మల్లెపుష్పం రామారావు
* వేణు (టిల్లు) (ఈసు)
* ప్రవీణ్ (ఆది)
* నర్రా శ్రీనివాస్
* శ్రీరామ్ ఎరాగమ్రేడి (ఆల్బర్ట్)

## మూలాలు

వర్గం:2015 తెలుగు సినిమాలు
వర్గం:పోసాని కృష్ణ మురళి సినిమాలు
వర్గం:సాయి కుమార్ నటించిన సినిమాలు
సుమంత్ ఆర్ట్ ప్రొడక్షన్స్

**సుమంత్ ఆర్ట్ ప్రొడక్షన్స్** తెలుగు సినిమా నిర్మాణ సంస్థ. దీనిని 1990లో దర్శక, నిర్మాత ఎం. ఎస్. రాజు స్థాపించాడు.

## నిర్మించిన చిత్రాలు

## అవార్డులు

## మూలాలు

## ఇతర లంకెలు
*సుమంత్ ఆర్ట్ ప్రొడక్షన్స్ on ఫేస్‌బుక్
*

వర్గం:సినీ నిర్మాణ సంస్థలు
వర్గం:1990 స్థాపితాలు
జేమ్స్ బాండ్ (2015 సినిమా)

**జేమ్స్ బాండ్** 2015 లో విడుదలైన తెలుగు చలనచిత్రం.సాయి కిషోర్ మచ్చ దర్శకత్వం వహించాడు. ఏ.కే. ఎంటర్టైన్మెంట్స్ పతాకంపై అనిల్ సుంకర నిర్మించాడు. అల్లరి నరేష్, సాక్షి చౌదరి ప్రధాన పాత్రలను పోషించగా, ఆశిష్ విద్యార్థి, రఘుబాబు, కృష్ణ భగవాన్ తదితరులు సహాయ పాత్రలను పోషించారు.

## కథ

లేడీ డాన్ బుల్లెట్ (సాక్షి చౌదరి) చిన్నప్పుడే విడిపోయిన తల్లిని కలుసుకుంటుంది. ఆ తర్వాత తన తల్లి కాన్సర్ తో భాధపడుతోందని తెలుసుకొని డాక్టర్ సూచన మేరకు, ఆమెను సంతోషంగా ఉంచితే త్వరగా రికవరీ అవుతుందనే విషయం తెలుస్తుంది. ఆ క్రమంలో తల్లి కోరికలు తీర్చాలని నిర్ణయించుకొని తల్లి దగ్గర తన ఐడెంటిటీ దాస్తుంది. ఇంతకీ ఆ తల్లి కోరిక ఏమిటంటే తన కూతురు వివాహం చూడటం. దాంతో బుల్లెట్ కు ఇష్టం లేకపోయినా తప్పని సరి పరిస్ధితుల్లో వరుడు వేట మొదలెడుతుంది. మరో ప్రక్క నాని(అల్లరి నరేష్) సాప్ట్ గా ఉండే సాఫ్ట్ వేర్ ఇంజినీరు. ఓ సారి తన తల్లితో సంప్రదాయ బద్దంగా తయారై గుళ్లోకి వచ్చిన బుల్లెట్ ని చూసి మనసుపారేసుకుంటాడు. ఆమె కోసం వెతికే క్రమంలో ఆమెకూడా పెళ్లి కొడుకు కోసం వెతుకుతోందని ఓ మ్యారేజ్ బ్యూరో ఓనర్ (కృష్ణ భగవాన్) ద్వారా తెలుసుకుని ఓ అడుగు ముందుకేసి,ఆమెతో ఏడు అడుగులు నడుస్తాడు. ఆ తర్వాత కొంత కాలానికి అతనికి తను పెళ్లి చేసుకున్నది కత్తిలాంటి అమ్మాయిని కాదని కత్తిని అని తెలుసుకుంటాడు. అప్పుడేం అయ్యింది. తెలిసిన నాని ఏం చేసాడు. మరో ప్రక్క బుల్లెట్ ని చంపాలని తిరుగుతున్న ఆమె ప్రత్యర్ది (ఆశిష్ విద్యార్థి) సంగతేంటి అనేది మిగిలిన కథ.

## తారాగణం

* అల్లరి నరేష్ (నాని / లక్ష్మి ప్రసాద్)
* సాక్షి చౌదరి (బుల్లెట్ / పూజ)
* ఆశిష్ విద్యార్థి (డాన్)
* చంద్రమోహన్ (నాని తండ్రి)
* ప్రభ (పూజ తల్లి)
* కృష్ణ భగవాన్ (మ్యారేజ్ బ్యూరో చీఫ్)
* హేమ 
* జయప్రకాష్ రెడ్డి
* రఘుబాబు
* బెనర్జీ
* పృథ్వీరాజ్
* ప్రవీణ్
* శ్రావణ్
* ఫిష్ వెంకట్

## మూలాలు

వర్గం:అల్లరి నరేష్ నటించిన సినిమాలు
వర్గం:చంద్రమోహన్ నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:రఘుబాబు నటించిన సినిమాలు
వర్గం:ప్రభ నటించిన సినిమాలు
ఒరాంగ్ జాతీయ ఉద్యానవనం

**ఒరాంగ్ జాతీయ ఉద్యానవనం** అస్సాం రాష్ట్రంలోని సోనీతిపూర్ జిల్లాలోని దారెంగ్ ప్రాంతంలో ఉంది. ఇది బ్రహ్మపుత్ర నది పరివాహక ప్రాంతంలో ఉంది.

## చరిత్ర
ఈ ఉద్యానవనాన్ని 1985 లో సంరక్షణ కేంద్రంగా స్థాపించారు. ఇది 78 కిలోమీటర్ల విస్తీర్ణంలో విస్తరించి ఉంది. 1900 సంవత్సర కాలంలో ఇక్కడ నివసించే గిరిజన జాతుల ప్రజలు ఈ ప్రాంతాన్ని విడిచివెళ్లారు. 1919 లో ఈ ప్రాంతంలో బ్రిటిష్ ప్రభుత్వం ఒరాంగ్ గేమింగ్ కేంద్రాన్ని ఏర్పాటు చేసింది. ఆ తర్వాత కాలంలో ఈ పార్క్ ప్రాంతాన్ని ప్రాజెక్ట్ టైగర్ సంరక్షణ ప్రాంతంగా మార్చారు. ఏప్రిల్ 13, 1985 న జాతీయ ఉద్యనవనంగా మార్చారు.

## మూలాలు

వర్గం:అసోం పర్యాటక ప్రదేశాలు
వర్గం:భారతదేశ జాతీయ ఉద్యానవనాలు
పార్టీ (2006 సినిమా)

**పార్టీ** 2006 లో విడుదలైన తెలుగు చలనచిత్రం. ఈ చిత్రానికి రవిబాబు దర్శకత్వం వహించాడు. అల్లరి నరేష్, శశాంక్, రవిబాబు, బ్రహ్మానందం, మధు శర్మ తదితరులు నటించారు. ఈ చిత్రం హాలీవుడ్ లో విడుదలైన వీకెండ్ ఎట్ బెర్నీస్ చిత్ర ప్రేరణతో తెరకెక్కించడం జరిగింది.

## తారాగణం
* అల్లరి నరేష్ (నాని)
* శశాంక్ (బుజ్జీ)
* మధు శర్మ (మధు)
* బ్రహ్మానందం (డాక్టర్ రాజేంద్ర ప్రసాద్ / జాన్ అబ్రహం(ద్విపాత్రాభినయం))
* రవిబాబు (జేమ్స్)
* రవి ప్రకాష్ (మిస్టర్ బెర్డే)
* నూతన్ కుమార్ (రాము)
* సూర్య (వేలు అన్న)
* చలపతి రావు (సిఐడి అధికారి)
* కృష్ణుడు (డాక్టర్‌)
* ఎం. ఎస్. నారాయణ జాన్ అబ్రహం (చిత్రం)
* వేణుమాధవ్ (ఫోటోగ్రాఫర్‌)
* కృష్ణ భగవాన్ (అతిథి పాత్ర)
* రమాప్రభ

## సాంకేతిక వర్గం

* సంగీతం: చక్రి
* సంభాషణలు: నివాస్
* కథ & దర్శకత్వం: రవిబాబు
* నిర్మాత: కుమార్ కట్నేని

## పాటలు

ఈ చిత్రానికి చక్రి సంగీతాన్ని అందించాడు. లిరిక్స్ భాస్కరభట్ల రవికుమార్ అందించాడు.

## బాహ్యపు లంకెలు
*

వర్గం:2006 తెలుగు సినిమాలు
వర్గం:2006 సినిమాలు
వర్గం:అల్లరి నరేష్ నటించిన సినిమాలు
వర్గం:రవిబాబు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:చలపతి రావు నటించిన సినిమాలు
వర్గం:వేణుమాధవ్ నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:రమాప్రభ నటించిన సినిమాలు
కూనూరు లక్ష్మణ్ గౌడ్

**కూనూరు లక్ష్మణ్‌ గౌడ్** తెలంగాణ హైకోర్టు  న్యాయమూర్తి.  1999 నుంచి న్యాయవాదిగా సొంతంగా ప్రాక్టీసు ప్రారంభించిన లక్ష్మణ్ సివిల్, లేబర్, రాజ్యాంగ సంబంధ కేసుల్లో ప్రావీణ్యం సంపాదించి, 2019 ఆగష్టు 26న  తెలంగాణ హైకోర్టు న్యాయమూర్తిగా భాద్యతలు స్వీకరించాడు.

## జననం - విద్యాభ్యాసం
కూనూరు లక్ష్మణ్‌ యాదాద్రి భువనగిరి జిల్లా, రామన్నపేట మండలం, భోగారం గ్రామంలో కూనూరు గోపాల్‌,సత్తెమ్మ దంపతులకు 1966, జూన్‌ 2న జన్మించాడు. భోగారం ప్రాథమిక పాఠశాలలో 4వ తరగతి వరకు చదువుకున్న లక్ష్మణ్, రామన్నపేట ప్రభుత్వ ఉన్నత పాఠశాలలో 10వ తరగతి,  ప్రభుత్వ జూనియర్‌ కళాశాలలో ఇంటర్‌ పూర్తిచేశాడు. హైదరాబాదు అమీర్‌పేట్  లోని న్యూసైన్స్‌ కాలేజీలో డిగ్రీ పూర్తిచేసి, నెల్లూరు వీఆర్‌ లా కాలేజీలో ఎల్‌ఎల్‌బీ చదివి పట్టా పొందాడు.

## వృత్తి జీవితం
లక్ష్మణ్, మాదిరాజు రాధాకృష్ణ వద్ద జూనియర్‌ న్యాయవాదిగా చేరాడు. 1993లో న్యాయవాదిగా ఎన్‌రోల్‌ అయిన లక్ష్మణ్‌, 1999 నుంచి ఇండిపెండెంట్‌ అడ్వకేట్‌గా ప్రాక్టీస్‌ ప్రారంభించాడు.70 ప్రైవేట్ సంస్థలు, కార్పొరేట్‌ కంపెనీలకు స్టాండింగ్‌ కౌన్సెల్‌గా సేవలు అందించాడు. 2017 నుంచి తెలంగాణ హైకోర్టు అసిస్టెంట్‌ సొలిసిటర్‌ జనరల్‌గా కొనసాగుతున్నాడు. 

### పదోన్నతి
సుప్రీంకోర్టు చీఫ్‌ జస్టిస్‌ నేతృత్వంలోని కొలీజియం తెలంగాణ హైకోర్టుకు చెందిన న్యాయవాదులు తడకమళ్ల వినోద్‌ కుమార్‌, అన్నిరెడ్డి అభిషేక్‌రెడ్డి, కూనూరు లక్ష్మణ్‌లను న్యాయమూర్తులుగా నియమించాలని రాష్ట్రపతికి సిఫారసు చేసింది. కొలీజియం సిఫారసులను రాష్ట్రపతి ఆమోదించి ఉత్తర్వులు జారీ చేశాడు. 2019 ఆగష్టు 26 న ఈ ముగ్గురు జడ్జీల చేత హైకోర్టు ప్రధాన న్యాయమూర్తి జస్టిస్‌ ఆర్‌ఎస్‌ చౌహాన్‌ ప్రమాణస్వీకారం చేయించాడు.

జస్టిస్ కె.లక్ష్మణ్ హై కోర్టులో రిట్ పిటిషన్లు (నాన్ సర్వీస్): మున్సిపాలిటీస్ అండ్ అర్బన్ డెవలప్మెంట్, యూనివర్సిటీలు, ప్రజాప్రతినిధులు, మాజీ ప్రజాప్రతినిధులపై క్రిమినల్ కేసులు, 2023, జనవరి 1 నుంచి 2024, జూలై 30 వరకు ఎఫ్ఎఆర్/చార్జిïÙట్ల రద్దు రిట్ పిటిషన్లు (నాన్ సర్వీస్), క్రిమినల్ పిటిషన్లు అడ్మిషన్, ఇంటర్లోక్యుటరీ, తుది విచారణ వంటి కేసులను విచారణ  చేసేవారు.
## మూలాలు

వర్గం:1966 జననాలు
వర్గం:యాదాద్రి భువనగిరి జిల్లా న్యాయవాదులు
వర్గం:యాదాద్రి భువనగిరి జిల్లాకు చెందిన హైకోర్టు న్యాయమూర్తులు
వర్గం:యాదాద్రి భువనగిరి జిల్లా వ్యక్తులు
వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:తెలంగాణ హైకోర్టు న్యాయమూర్తులు
ఆనంది ఆర్ట్ క్రియేషన్స్

**ఆనంది ఆర్ట్ క్రియేషన్స్** తెలుగు సినిమా నిర్మాణ సంస్థ. దీనిని 1998లో నిర్మాత పి. కిరణ్ (జెమిని కిరణ్) స్థాపించాడు. 

## నిర్మించిన చిత్రాలు
ఆనంది ఆర్ట్ క్రియేషన్స్ విజయవంతమైన చిత్రాలు నిర్మించింది.

## మూలాలు

## ఇతర లంకెలు
* 
* యూట్యూబ్ లో ఆనంది ఆర్ట్ క్రియేషన్స్

వర్గం:1998 స్థాపితాలు
వర్గం:సినీ నిర్మాణ సంస్థలు
సంజయ్ జాతీయ ఉద్యానవనం

**సంజయ్ జాతీయ ఉద్యానవనం** మధ్యప్రదేశ్ రాష్ట్రంలోని బల్గేన్ జిల్లాలోని సిద్ధి ప్రాంతంలో ఉంది.

## చరిత్ర
ఈ ఉద్యానవనం 1981 లో స్థాపించారు. ఇది 466 కిలోమీటర్ల విస్తీర్ణంలో విస్తరించి ఉంది. ఈ ప్రాంతం నర్మదా నది పరివాహక ఉంది. ఈ ఉద్యానవనంలో సంజయ్ - దుబ్రీ పులుల సంరక్షణ కేంద్రం ఉంటుంది.

## మరిన్ని విశేషాలు
ఇందులో బెంగాల్ పులులు, 300 పైగా పక్షులు, అడవి పందులు, పలు జాతులకు చెందిన జంతువులు, సరీసృపాలు ఉన్నాయి. 

## మూలాలు

వర్గం:1981 స్థాపితాలు
వర్గం:భారతదేశ ఉద్యానవనాలు‎
వితికా శేరు

**వితిక షేరు** దక్షిణ భారతదేశ చలనచిత్ర నటి. తెలుగు, తమిళ, కన్నడ సినిమాల్లో నటించింది.

## జననం - విద్యాభ్యాసం
వితిక 1993, ఫిబ్రవరి 3న భీమవరంలో జన్మించింది. ముంబై, హైదరాబాదుల్లో స్కూల్ విద్యను పూర్తిచేసిన వితిక, హైదరాబాదులోని లోహిత ఇన్సిట్యూట్ ఆఫ్ డిజైన్ కళాశాల నుండి డిప్లొమా పట్టా అందుకుంది.

## వివాహం
సినీనటుడు వరుణ్ సందేశ్ తో 2016, ఆగస్టు 19న వితిక వివాహం జరిగింది.

## సినిమారంగ ప్రస్థానం
వితిక 11 సంవత్సరాల వయస్సులో బాలనటిగా తన నటన జీవితాన్ని ప్రారంభించి, 15వ ఏట 2008లో *అంతు ఇంతు ప్రీతి బంతు* (తెలుగు సినిమా ఆడవారి మాటలకు అర్థాలే వేరులేలో కలర్స్ స్వాతి పాత్ర) కన్నడచిత్రంతో సినీరంగ ప్రవేశంచేసింది. తన అత్తతో సినిమా షూటింగుకు వెళ్ళిన వితికను చూసిన దర్శకుడు కన్నడ సినిమాలో చిన్న పాత్రను ఇచ్చాడు. ఆ తరువాత 2009లో *ఉల్లాస ఉత్సాహ* సినిమాలో నటించింది.

తెలుగు సినిమారంగంలోకి ప్రవేశించి 2008, 2009లలో *ప్రేమించు రోజుల్లో*, *ఛలో 123*, *మై నేమ్ ఈజ్ అమృత* వంటి తక్కువ బడ్జెట్ తెలుగు చిత్రాలలో కీర్తి పేరుతో నటించింది. తరువాత ఝుమ్మందినాదం, భీమిలి కబడ్డీ జట్టు చిత్రాలలో సహాయనటిగా, ప్రేమ ఇష్క్ కాదల్ సినిమాలో ప్రధానపాత్రలో నటించింది. ఈ చిత్రంలో కళాశాల విద్యార్థి పాత్రను పోషించింది. కాస్ట్యూమ్ స్టైలింగ్ కూడా చేసింది. 2014లో *ఉయిర్ మోజి* సినిమాతో తమిళ సినిమారంగంలోకి ప్రవేశించిన వితిక, ఈ చిత్రంలో అంధురాలైన అమ్మాయిగా నటించింది.. ఈ సినిమాలోని పాత్రకోసం బ్రెయిలీని నేర్చుకోవడమేకాకుండా, చాలారోజులు కళ్ళకు గంతలు కట్టుకొని సాధన చేసింది.

2015లో మహేష్ ఉప్పుటూరి దర్శకత్వం వహించిన తొలి చిత్రం *పడ్డానండి ప్రేమలో మరి* సినిమాలో ఆమె ప్రధానపాత్రలో నటించింది, ఈ చిత్రం కోసం తన స్వంత దుస్తులను తానే రూపొందించుకుంది. తన రెండవ తమిళ చిత్రం *మహాబలిపురం*లో నటించింది. విదార్థ్‌తో *వేదిక్కై* అనే తమిళ చిత్రంలో నటించింది.

ఆర్కేస్ గ్రాండ్ మాల్, భార్గవి ఫ్యాషన్స్, భీమా జ్యువెలరీ, తస్యాహ్ వంటి బ్రాండ్లకు బ్రాండ్ అంబాసిడర్‌గా ఉంది.

### నటించిన చిత్రాలు

## టివీరంగం
బాలనటిగా టెలివిజన్ ధారావాహికల్లో నటించింది. 2019లో టెలివిజన్ రియాలిటీ కార్యక్రమమైన బిగ్ బాస్ తెలుగు సీజన్ 3 పోటీలో పాల్గొన్నది.

## మూలాలు

## ఇతర లంకెలు

వర్గం:1993 జననాలు
వర్గం:జీవిస్తున్న ప్రజలు
వర్గం:పశ్చిమ గోదావరి జిల్లా టెలివిజన్ నటీమణులు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:బిగ్ బాస్ (తెలుగు టీవీ సిరీస్) పోటీదారులు
మామ మంచు అల్లుడు కంచు

**మామ మంచు అల్లుడు కంచు** 2015 లో విడుదలైన తెలుగు చలనచిత్రం. 24 ఫ్రేమ్స్ ఫ్యాక్టరీ పతాకంపై మంచు విష్ణు నిర్మించాడు. శ్రీనివాసరెడ్డి దర్శకత్వం వహించాడు. ఈ చిత్రంలో మోహన్ బాబు, అల్లరి నరేష్, మీన, రమ్యకృష్ణ, ఆలీ, పూర్ణ, వరుణ్ సందేశ్లు ప్రధాన పాత్రలలో నటించారు. 2015 డిసెంబరు 25 న ఈ చిత్రం విడుదలయ్యింది.

ఇది 1991 లో వచ్చిన తెలుగు చిత్రం *అల్లరి మొగుడు*కు అనధికారిక సీక్వెల్. ఇందులో అదే తారాగణం నటించింది.

## కథ
ఇద్దరు మహిళలను పెళ్ళి చేసుకున్న భక్తవత్సలం నాయుడు ( మోహన్ బాబు ), ఈ విషయాన్ని ఇద్దరికీ తెలియకుండా రహస్యంగా ఉంచగలిగాడు. అతని స్నేహితుడు ఇస్మాయిల్ ( అలీ ) రహస్యాన్ని రక్షించడంలో అతనికి సహాయం చేస్తాడు. అతని మొదటి భార్య సూర్యకాంతం ( మీనా ) కు శ్రుతి ( పూర్ణ ) అనే కుమార్తె, రెండవ భార్య ప్రియంవద ( రమ్య కృష్ణ ) కు ఒక కుమారుడు గౌతమ్ నాయుడు ( వరుణ్ సందేశ్ ) ఉన్నారు. యాదృచ్ఛికంగా, అబ్బాయి, అమ్మాయి ఇద్దరి పుట్టినరోజులు ఒకటే. ఈ లోపాల కామెడీలో నాయుడు వాళ్లకిచ్చే పుట్టినరోజు బహుమతులు తారుమారౌతాయి. గౌతమ్, శ్రుతి తమ బహుమతులు మార్పిడి చేసుకోవడానికి ఒకరినొకరు కలవాలనుకుంటారు. తన రహస్యం బయటపడుతుందేమోనని నాయుడు వాళ్ళిద్దరూ కలవాలని కోరుకోడు. ఇందుకు అతడు, బాలరాజు ( అల్లరి నరేష్ ) సహాయం కోరుతాడు. కానీ బాలరాజు శ్రుతితో ప్రేమలో పడతాడు. బాలరాజును శ్రుతికి దూరంగా ఉంచడానికి ఒకవైపు, రహస్యాన్ని కాపాడాలనే ప్రయత్నం మరోవైపూ ఇదే ఈ సినిమ అంతా. తరువాత, నాయుడు బాలరాజు గురించి తన తండ్రికి తెలియజేస్తాడు. వాస్తవానికి బాలరాజు గ్రామంలో బాలరాజును ప్రేమించే ఒక అమ్మాయి (గ్రామ పెద్దకు సోదరి) ఉంది. ఆమె అన్న తన చెల్లెలిని పెళ్ళి చేసుకోమని బాలరాజును బలవంతం చేస్తూంటాడు. నాయుడు బాల్‌రాజు గురించి తండ్రికి తెలియజేసే లేఖ ఇచ్చి ఇస్మాయిల్‌ను పంపుతాడు. అమ్మాయి ఇస్మాయిల్ చూసిన మొదటి సందర్భంలోనే ప్రేమలో పడుతుంది. బాలరాజు గురించి తెలుసుకోవటానికి బాలరాజు ఇంటికి వెళ్ళమని నాయుడు శ్రుతికి చెబుతాడు. చాలా చర్చల తరువాత శ్రుతి బలరాజు ప్రేమను అంగీకరిస్తుంది. అలాగే బాలరాజు నాయుడు గురించి శ్రుతికి ఏమీ చెప్పడు. ఇది నాయుడు అతడి ప్రేమను అంగీకరించేలా చేస్తుంది. నాయుడు ఆ ఇద్దరినీ ఎందుకు పెళ్ళి చేసుకున్నాడనేది తరువాతి కథ.

## నటవర్గం

* భక్తవత్సల నాయుడుగా మోహన్ బాబు
* బలరాజు / గౌతమ్‌గా అల్లరి నరేష్
* సూర్యకాంతంగా మీనా
* ప్రియమ్వాడగా రమ్య కృష్ణ
* శ్రుతి నాయుడుగా పూర్ణ
* గౌతమ్ నాయుడుగా వరుణ్ సందేశ్
* దివ్యగా సోనియా దీప్తి
* అలీ ఇస్మాయిల్ / భక్తవత్సల నాయుడు
* సన్యాసి రావుగా కృష్ణ భగవాన్

## పాటలు

వర్గం:2015 తెలుగు సినిమాలు
వర్గం:మోహన్ బాబు నటించిన సినిమాలు
సుల్తాన్‌పూర్ జాతీయ ఉద్యానవనం

**సుల్తాన్‌పూర్ జాతీయ ఉద్యానవనం** హర్యానా రాష్ట్రంలోని గుర్గాన్ జిల్లాలోని సుల్తాన్‌పూర్ ప్రాంతంలో ఉంది..

## చరిత్ర
సుల్తాన్‌పూర్ హర్ష్ దేవ్ సింగ్ చౌహాన్ మనవడు  సుల్తాన్ సింగ్ చౌహాన్ పేరు మీదుగా సుల్తాన్‌పూర్ అని నామకరణం చేశారు. 

## మూలాలు
మిస్టర్ కేకే

***మిస్టర్.KK*** 2019 జూలై 19న విడుదలైన ద్విభాషా చిత్రం. ఈ చిత్ర తమిళ పేరు "Kadaram Kondan" . ఇది Point Blank (2010) అనే ఫ్రెంచి సినిమా ఆధారంగా తీయబడింది.

## కథ

## నటవర్గం
* విక్రమ్
* అక్షర హాసన్
* అబీ హసన్
* లీనా
* వికాస్ శ్రీవాస్తవ్

## సాంకేతికవర్గం
*దర్శకత్వం : రాజేష్ ఎం సెల్వ
*నిర్మాత : రాజ్ కమల్ ఫిలింస్ ఇంటర్ నేషనల్
*సంగీతం : జిబ్రాన్‌

## మూలాలు

## బయటి లంకెలు
* 

వర్గం:2019 తెలుగు సినిమాలు
వర్గం:అనువాద సినిమాలు
వర్గం:తమిళ అనువాద సినిమాలు
వర్గం:కమల్ హాసన్ నటించిన సినిమాలు
వింజనంపాడు (అయోమయ నివృత్తి)

వింజనంపాడు పేరుతో ఒకటి కంటే ఎక్కువ పేజీలున్నాయి. ఆ జాబిత ఇది:

# వింజనంపాడు (వట్టిచెరుకూరు): గుంటూరు జిల్లా, వట్టిచెరుకూరు మండలం లోని గ్రామం.
# వింజనంపాడు: ప్రకాశం జిల్లా, యద్దనపూడి మండలం లోని గ్రామం.
ఉత్తర తెలంగాణ విద్యుత్ పంపిణీ సంస్థ

**ఉత్తర తెలంగాణ విద్యుత్‌ పంపిణీ సంస్థ** తెలంగాణ ప్రభుత్వరంగ సంస్థ. ఈ సంస్థ తెలంగాణ రాష్ట్రంలోని 17 ఉత్తర జిల్లాలకు విద్యుత్‌ పంపిణీ చేస్తుంది.

## చరిత్ర
నార్తరన్ పవర్ డిస్ట్రిబ్యూషన్ కంపెనీ ఆఫ్ తెలంగాణ లిమిటెడ్ (టిఎస్ఎన్పిడిసిఎల్) కంపెనీల చట్టం 1956 కింద విలీనం చేయబడింది. కార్యకలాపాలకోసం 2014, జూన్ 2 వరంగల్లో ప్రధాన కార్యాలయం ప్రారంభించబడింది. ఈ సంస్థకు తొలి ఛైర్మన్, మేనేజింగ్ డైరెక్టర్‌గా కాథికేయ మిశ్ర, ఆయన తరువాత వెంకటనారాయ నారాయణ బాధ్యతలు నిర్వర్తించగా ప్రస్తుతం చైర్మన్, మేనేజింగ్ డైరెక్టర్‌గా అన్నమనేని గోపాలరావు ఉన్నారు.

## పంపిణీ ప్రాంతాలు
thumb|right|ఉత్తర తెలంగాణ విద్యుత్‌ పంపిణీ సంస్థ పంపిణీ చేసే జిల్లాల పటం (ఆకుపచ్చరంగు)

మంచిర్యాల, నిర్మల్, కొమరంభీం, కామారెడ్డి, పెద్దపల్లి, జగిత్యాల, రాజన్న సిరిసిల్ల, హన్మకొండ, వరంగల్, మహబూబాబాదు, జయశంకర్ భూపాలపల్లి, జనగామ, భద్రాద్రి కొత్తగూడెం, ఆదిలాబాద్, నిజామాబాదు, కరీంనగర్ మొదలైన 17 జిల్లాలు ఈ సంస్థ పరిధిలోకి వస్తాయి. 66,860 కిలోమీటర్ల విస్తీర్ణంలోని గ్రామాలు, పట్టణాల్లో సుమారు 1.55 కోట్ల మందికి ఈ సంస్థనుండి విద్యుత్తు పంపిణీ చేయబడుతుంది. రాష్ట్రంలో విద్యుత్ కొరతను అధిగమించడానికి సౌర విద్యుత్తు వాడుతున్నారు.

## అవార్డులు

* మెరుగైన విద్యుత్ సరఫరాలో సూపర్‌వైజరింగ్ కంట్రోల్ ఆండ్ డేటా అక్విసేషన్ డిస్ట్రిబ్యూషన్ మేనెజ్‌మెంట్ సిస్టం (స్కాడా డీసీఎం) ప్రవేశపెట్టి మెరుగైన ఫలితాలను సాధించినందుకుగాను ఈ సంస్థకు ప్రతిష్ఠాత్మకమైన 2019 స్కాచ్ ఆర్డర్ ఆఫ్ మెరిట్ అవార్డు లభించింది.
* ప్రతిష్ఠాత్మక ఇండిపెండెంట్‌ పవర్‌ పర్చేజ్‌ అసోసియేషన్‌ (ఐపీపీఏ) అవార్డులలో భాగంగా డిస్కాన్ని అత్యంత సమర్థంగా నిర్వహిస్తున్న ఎన్పీడీసీఎల్‌కు ఔట్‌ స్టాండింగ్‌ పెర్ఫార్మెన్‌ క్యాటగిరీ అవార్డుతోపాటు 2/1 ఎంవీఎఆర్‌ కెపాసిటర్‌ బ్యాంక్స్‌, 600 కేవీఎఆర్‌ లైన్‌ కెపాసిటర్లను భారీ సంఖ్యలో ఎత్తున అమర్చి విద్యుత్తును ఆదా చేసినందుకు.. సౌరశక్తిని అందిపుచ్చుకోవడం ద్వారా ఉత్పత్తి ఖర్చును తగ్గించి వినియోగదారులకు నాణ్యమైన విద్యుత్తును అందిస్తున్నందుకు.. ఇటు సంస్థకు, అటు వినియోగదారునికి నష్టం వాటిల్లకుండా ఐఆర్‌డీఏ జీపీఆర్‌ఎస్‌ ఎనేబుల్డ్‌ ఇంటిగ్రేటెడ్‌ స్పాట్‌ బిల్లింగ్‌ను అమలు చేస్తున్నందుకు మొత్తం 4 అవార్డులు వచ్చాయి. కర్ణాటకలోని బెల్గాంలో 2023 ఏప్రిల్ 7 నుంచి 9 వరకు జరిగిన విద్యుత్తు రెగ్యులేటరీ, పాలసీ మేకర్స్‌ రిట్రీట్‌ కార్యక్రమంలో ఈ అవార్డులను ప్రదానం చేశారు.

## ఇవికూడా చూడండి
* విద్యుత్తు ఉత్పత్తి
* తెలంగాణ రాష్ట్ర విద్యుత్ నియంత్రణ మండలి
* దక్షిణ తెలంగాణ విద్యుత్‌ పంపిణీ సంస్థ
* తెలంగాణ ట్రాన్స్‌మిషన్ కార్పోరేషన్
* తెలంగాణ పవర్ జనరేషన్ కార్పోరేషన్

## మూలాలు

వర్గం:విద్యుత్తు
వర్గం:తెలంగాణ ప్రభుత్వ సంస్థలు
వర్గం:2014 స్థాపితాలు
బీరువా (2015 సినిమా)

**బీరువా** 2015 లో విడుదలైన తెలుగు చలనచిత్రం. ఈ చిత్రానికి కన్మణి దర్సకత్వం వహించాడు. హిందీలో **మేరా ఫైస్ల** పేరుతో వైడ్ యాంగిల్ మీడియా ప్రైవేట్ లిమిటెడ్ పతాకంపై 2016 లో విడుదలచేశారు. సందీప్ కిషన్, సురభి ప్రధాన పాత్రలని పోషించారు.

## కథ

అల్లరి పిల్లాడైన సంజు (సందీప్ కిషన్) తండ్రి కొట్టబోతే బీరువాలో దాక్కునేవాడు . అలా అతనికీ బీరువాకి ఫ్రెండ్‌షిప్ ఏర్పడుతుంది. అయితే అది ఒకే బీరువా కాదు. ఏ బీరువా అయినా అతనికి ఫ్రెండే. ఒక సందర్భంలో ఫ్రెండ్స్ వల్ల సందీప్ తండ్రి 40 కోట్లు నష్టపోతాడు. హీరోయిన్ సురభి తండ్రి అయిన ఎంపీని ఆశ్రయించి ఆ 40 కోట్లు తిరిగి వసూలు చేసుకుంటాడు. ఈ సందర్భంలో సురభిని చూసి లవ్వులో పడిపోయిన సందీప్ కిషన్ ఆమెను కిడ్నాప్ చేసి తీసుకెళ్ళిపోతాడు. ఇదిలా వుంటే అజయ్ ఒక వర్ధమాన రాజకీయ నాయకుడు. ఎంపీ కూతుర్ని పెళ్ళి చేసుకుంటే ఎక్కడికో వెళ్ళిపోవచ్చని తన ప్లాన్స్‌లో తాను వుంటాడు. కిడ్నాప్ చేసిన సంజు స్వాతిని పెళ్ళి చేసుకున్నాడా, అజయ్ చేసుకున్నడా అనేది మిగిలిన కథ........

## తారాగణం
* సందీప్ కిషన్ (సంజు)
* సురభి (స్వాతి)
* నరేష్ (సూర్యనారాయణ, సంజు తండ్రి)
* ముఖేష్ రిషి (స్వాతి తండ్రి ఆదికేశవులు)
* సప్తగిరి
* అజయ్

## పాటలు

ఈ చిత్రానికి ఎస్.ఎస్. తమన్ సంగీతం అందించాడు.

## మూలాలు

వర్గం:2015 తెలుగు సినిమాలు
వర్గం:విజయ నరేష్ నటించిన సినిమాలు
టైగర్ (2015 సినిమా)

**టైగర్** 2015 లో విడుదలైన తెలుగు చలనచిత్రం. విఐ ఆనంద్ దర్శకత్వం వహించాడు. సందీప్ కిషన్, సీరత్‌ కపూర్, రాహుల్ రవీంద్రన్ తదితరులు నటించారు.

## తారాగణం

* సందీప్ కిషన్ (టైగర్)
* రాహుల్ రవీంద్రన్ (విష్ణు)
* సీరత్‌ కపూర్ (గంగ)
* సాందీప్ (విష్ణును ఆసుపత్రిలో చేర్పించిన వ్యక్తి)
* తనికెళ్ళ భరణి అనాథాశ్రమ ప్రిన్సిపాల్‌గా
* కాశీ విశ్వనాథ్ (విష్ణు పెంపుడు తండ్రి)
* నాగేంద్ర బాబు (కాలేజ్ సింపోజియం ముఖ్య అతిథి)
* సప్తగిరి
* రవి కిషన్
* ప్రవీణ్ (టైగర్ ఫ్రెండ్)
* వేణు టిల్లు (టైగర్ ఫ్రెండ్)
* సుడిగాలి సుధీర్ (టైగర్ ఫ్రెండ్)
* జోష్ రవి (టైగర్ ఫ్రెండ్)
* సత్య (సాఫ్ట్‌వేర్ ఇంజనీర్‌)
* స్నిగ్ధ (గంగ స్నేహితురాలు)
* ఫిష్ వెంకట్ (విలన్ గూన్)
* కారుమంచి రఘు (విలన్ గూన్)
* తాగుబోతు రమేష్ (మార్చురీ డ్రంకార్డ్)
* దోరైస్వామి అయ్యర్ (గంగ తాత)

వర్గం:2015 తెలుగు సినిమాలు
సుజీత్

**సుజీత్** భారతదేశానికి చెందిన సినీ రచయిత, దర్శకుడు. ఆయన 2014లో రన్ రాజా రన్ సినిమాతో సినీరంగంలోకి అడుగుపెట్టాడు.

## జీవిత విశేషాలు
సుజిత్ 1990 అక్టోబరు 25న ఆంధ్ర ప్రదేశ్, అనంతపురంలో జన్మించాడు. ఆర్థికశాస్త్రంలో పట్టభద్రుడయ్యాడు.

## సినీ ప్రస్థానం
సుజీత్ తొలిసారి రన్ రాజా రన్ చిత్రానికి దర్శకత్వం వహించాడు. ద్వారా 28 సంవత్సరాల వయసులో తెలుగు చిత్ర పరిశ్రమలో అడుగుపెట్టాడు. సినీ పరిశ్రమలో పనిచేయడానికి ముందు, చార్టర్డ్ అకౌంటెంట్ కావడానికి చదువుకోవడం ప్రారంభించాడు, కాని చివరికి చిత్రనిర్మాణంలో ఆమె అభిరుచిని కొనసాగించాడు.

## సినిమాలు

## మూలాలు

వర్గం:తెలుగు సినిమా దర్శకులు
వర్గం:1990 జననాలు
వర్గం:అనంతపురం జిల్లా సినిమా దర్శకులు
కత్తి కార్తీక

**కత్తి కార్తీక** ( భైరగౌని కార్తీక) తెలుగు టెలివిజన్ వ్యాఖ్యాత, నటి, రేడియో జాకీ, ఆర్కిటెక్. కార్తీక వి6 ఛానల్ లో "దిల్ సే కార్తీక" కార్యక్రమం  ద్వారా మంచి గుర్తింపు పొందింది. 'బిగ్ బాస్ తెలుగు' రియాలిటీ షో మొదటి సీజన్ లో కంటెస్టెంట్ గా పాల్గొన్నది.

## బాల్యం, విద్యాభ్యాసం
కార్తీక హైదరాబాదులోనే పుట్టిపెరిగింది. పదవ తరగతి వరకు సికింద్రాబాదులోని సెయింట్ ఆన్స్ హైస్కూల్ ఉన్నత విద్యను చదివిన కార్తీక, లండన్ లోని యూనివర్సిటీ ఆఫ్ గ్రీనీచ్ లో మాస్టర్ ఇన్ ప్రాజెక్ట్ మేనేజ్‌మెంట్ పూర్తి చేసి, లండన్ లోనే ఆర్కిటెక్ గా రెండు సంవత్సరాలు పనిచేసింది.

## వృత్తి జీవితం
కార్తీక తొలుత రేడియో జాకీ గా పని చేసింది, తరువాత వి6 ఛానల్ లో వ్యాఖ్యాతగా చేరి మంచి పేరు సంపాదించుకుంది. తెలంగాణ యాసలో మాట్లాడి ప్రేక్షకులను ఆకట్టుకుంది. మైక్ టీవిలో చేరి *ముచ్చట విత్ కార్తీక* అనే కార్యక్రమం చేసింది. 2017లో హైదరాబాదులోని బంజారా హిల్స్ లో *బి స్టూడియోస్* పేరుతో సొంతంగా ఇంటీరియర్ డిజైనింగ్ స్టూడియోను ప్రారంభించింది. 2018 తెలంగాణ అసెంబ్లీ ఎన్నికల సమయంలో ఒక టివి ఛానల్ లో చేరి తనదైన శైలిలో రాజకీయ నాయకులతో ఇంటర్వ్యూలు చేసింది. 2019లో *టీమ్ టీవి* పేరిట యూట్యూబ్ ఛానల్ ను ప్రారంభించింది.

## టీవి రంగం

## రాజకీయ జీవితం
కత్తి కార్తీక 2020 నవంబరు 3న జరిగిన దుబ్బాక ఉప ఎన్నికల్లో మొదట స్వతంత్ర అభ్యర్థిగా ప్రచారం ప్రారంభించి, తర్వాత ఆల్ ఇండియా ఫార్వర్డ్ బ్లాక్ పార్టీలో చేరి పోటీచేసి ఓటమి పాలయ్యింది. ఆమె నవంబర్ 2020లో భారతీయ జనతా పార్టీలో చేరింది. కత్తి కార్తీక్ 2022 జూన్ 16న హైదరాబాద్‌లోని గాంధీ భవన్‌లో తెలంగాణ కాంగ్రెస్ పార్టీ వ్యవహారాల ఇంఛార్జ్ మాణిక్యం ఠాగూర్, టీపీసీసీ అధ్యక్షుడు రేవంత్ రెడ్డి సమక్షంలో కాంగ్రెస్‌లో చేరింది. ఆమె 2023 జులై 14న తెలంగాణ ప్రదేశ్‌ కాంగ్రెస్‌ (టీ-పీసీసీ) ప్రచార కమిటీ కార్యనిర్వాహక కమిటీలో సభ్యురాలిగా నియమితురాలైంది.

రాహుల్ గాంధీ భారత్ జోడో యాత్రలో కన్యాకుమారి నుంచి కాశ్మీర్ వరకు పాదయాత్ర చేసింది. ఆమె 2023 తెలంగాణ శాసనసభ ఎన్నికల్లో కాంగ్రెస్ తరపున పోటీ చేసేందుకు ప్రయత్నించినా  టికెట్ దక్కకపోవడంతో ఆమె నవంబర్ 17న ఆమె కాంగ్రెస్ పార్టీని వీడి భారత్ రాష్ట్ర సమితి పార్టీలో చేరింది.

## మూలాలు

## బయటి లింకులు
* 

వర్గం:తెలంగాణ మహిళా రాజకీయ నాయకులు
వర్గం:1981 జననాలు
తెలంగాణ రాష్ట్ర గెస్ట్‌హౌజ్

**తెలంగాణ రాష్ట్ర గెస్ట్‌హౌజ్** తెలంగాణ రాష్ట్ర అధికారిక అతిథిగృహం. హైదరాబాదులోని పంజగుట్టలో ఈ గృహం తెలంగాణ ముఖ్యమంత్రి అధికారిక కార్యాలయమైన ప్రగతి భవన్ లో భాగంగా ఉంది. ప్రస్తుతం ఇది ఇన్స్పెక్టర్ జనరల్ కార్యాలయం (భద్రత) గా మార్చబడింది.
## చరిత్ర
తెలంగాణ రాష్ట్రం ఏర్పడకముందు ఆంధ్రప్రదేశ్ ముఖ్యమంత్రి అధికారిక నివాసంగా ఉండేది. 2004లో ఉమ్మడి ఆంధ్రప్రదేశ్ రాష్ట్రంలో కాంగ్రెస్ పార్టీ అధికారంలోకి వచ్చిన తరువాత ఈ క్యాంప్ కార్యాలయం నిర్మించబడింది. తొలిసారిగా వై.యస్. రాజశేఖరరెడ్డి 2005 నుండి 2009లో మరణించేవరకు ఐదేళ్లపాటు ఇందులోనే ఉన్నాడు.

## క్యాంప్ ఆఫీస్
సిఎం క్యాంప్ కార్యాలయంలో రెండు అంతస్తుల ప్రాంగణంలో కార్యాలయం, నివాసం ఉన్నాయి. 25,500 చదరపు అడుగుల విస్తీర్ణంతో 2-ఎకరాల (8,100 మీ 2) లో విస్తరించి ఉంది. వాస్తు ప్రకారం నిర్మించబడిన ఈ భవనానికి తూర్పు, ఉత్తర దిశలలో రోడ్లు ఉన్నాయి. ఈ భవన ప్రాంగణంలో 2007లో ప్రాంగణంలో 2,500 చదరపు అడుగుల (230 మీ 2) లో 1.15 కోట్ల వ్యయంతో ఒక థియేటర్ నిర్మించబడింది. దీనిలో అత్యాధునిక రికార్డింగ్, ఆన్‌లైన్ ఎడిటింగ్ పరికరాలు ఉన్నాయి.

## నివసించిన ముఖ్యమంత్రులు
* వై.యస్. రాజశేఖరరెడ్డి (2005 - 2009)
* కొణిజేటి రోశయ్య (కార్యాలయంగా మాత్రమే ఉపయోగించాడు)
* నల్లారి కిరణ్ కుమార్ రెడ్డి (2010 - 2014)
* కల్వకుంట్ల చంద్రశేఖరరావు (2014 జూన్ - 2016 నవంబరు)

## రాష్ట్ర విభజన తరువాత
తెలంగాణ రాష్ట్రం ఏర్పడిన తరువాత ఈ క్యాంప్ కార్యాలయం తెలంగాణ ముఖ్యమంత్రి నివాసంగా మారింది. లేక్‌వ్యూ గెస్ట్‌హౌస్ వద్ద ఆంధ్రప్రదేశ్ ముఖ్యమంత్రిగా ఇవ్వబడింది.

* కె. చంద్రశేఖర్ రావు ( 2014 జూన్ 22 - 2015) 

## ప్రస్తుతం
ప్రస్తుతం దీనిని తెలంగాణ ముఖ్యమంత్రి అతిథిగృహంగా ఉపయోగిస్తున్నారు.

## ఇవికూడా చూడండి
* ప్రగతి భవన్

## మూలాలు

వర్గం:తెలంగాణ ప్రభుత్వం
వర్గం:2004 స్థాపితాలు
వర్గం:తెలంగాణ
డెసర్ట్ జాతీయ ఉద్యానవనం

**డెసర్ట్‌ జాతీయ ఉద్యానవనం** రాజస్థాన్ రాష్ట్రంలోని జైసల్‌మీర్‌ ప్రాంతంలో ఉంది. భారతదేశంలో ఉన్న అతి పెద్ద ఉద్యనవనాల్లో ఇది ఒకటి.'

## చరిత్ర
ఈ ఉద్యనవనాన్ని 1981 లో స్థాపించారు. ఇది 3162 కిలోమీటర్ల విస్తీర్ణంలో విస్తరించి ఉంది. ఈ ఉద్యానవన సంరక్షణ కేంద్రంలో బట్టమేక పక్షులు ప్రత్యేకమైన ఆకర్షణగా ఉంటాయి. దేశ విదేశాల నుంచి ఈ ఉద్యనవనానికి ఎన్నో అరుదైన పక్షులు వలసకు వస్తాయి. శీతాకాలంలో డెమోసెల్లె క్రేన్, మాక్ క్వీన్స్ బస్టర్డ్ లాంటి అరుదైన పక్షులు వలస వస్తాయి. ఇందులో ఉన్న గడిసిసర్ సాగర్ కొలను వద్దకు ఎన్నో పక్షులు వలస వస్తాయి. ఇక్కడ పక్షులే కాకుండా అంతరించిపోతున్న ఎడారిలో నివసించే భిన్న జాతులకు చెందిన రాబందులు, తోడేళ్ళు, సరీసృపాలు సంరక్షించబడుతున్నాయి.
## చిత్రమాలికలు

File:Desert_Jird_Desert_NP_Jaisalmer.jpg
File:Black tailed fox (Bengal Fox) at Desert NP.jpg|నక్క
File:Chinkara Desert NP Jaisalmer.jpg 


## మూలాలు